17. ΝΟΜΟΣ 4724 της 13/18 Μαΐου 1930 Περί τροποποιήσεως και συμπληρώσεως του ν. 4399 περί ρυθμίσεως ανωμάλων δικαιοπραξιών εν ταις Νέαις Χώραις. Άρθρ.1-3.-Καταργείται η παρ. β΄ του εδ. 2 του άρθρ. 3 και τροποποιούνται το εδ. 3 του άρθρ. 5 και το εδ. 2 του άρθρ. 6 του ν. 4399 (ανωτ. αρ. 16). Άρθρ.4.-α)Αγοραπωλησία ή σύστασις οιουδήποτε εμπραγμάτου δικαιώματος επί ακινήτων κειμένων εν ταις περιφερείαις Φιλιατών, Παραμυθίας, Μαργαριτίου και Ηγουμενίτσης, ανηκόντων εις τους κατά την δήλωσιν του κ. Λουκά Κανακάρη Ρούφου μη ανταλλαξίμους μουσουλμάνους, συσταθείσα μέχρι της 1 Δεκ. 1926 δι’ επισήμου συμβολαιογραφικής πράξεως, ή δι’ ιδιωτικού πωλητηρίου εγγράφου ή δια προσυμφώνου συμβολαιογραφικώς συντεταγμένου ή δια σειράς συμβολαιογραφικών πράξεων καλυπτουσών αγοραπωλησίαν (μισθωτηρίου δανειστηρίου και πληρεξουσίου, ή πληρεξουσίου και δανειστηρίου, ή μισθωτηρίου και δανειστηρίου), δύναται να επικυρωθή δι’ αποφάσεως του επί της Γεωργίας υπουργού μετά γνωμοδότησιν της κατά το άρθρ. 7 του τροποποιουμένου προβλεπομένης τοπικής επιτροπής, άνευ συμμετοχής των εξ ιδιωτών μελών αυτής, (και μετά γνώμην του παρά τη διευθύνσει ανταλλαγής υπουργείου Γεωργίας γνωμοδοτικού συμβουλίου), επί μεν αγροτικών  Σελ. 304 μέχρις εκτάσεως ενός τοπικού γεωργικού κλήρου, οριζομένου υπό της υπηρεσίας εποικισμού και εις ον συνυπολογίζεται και η λοιπή ιδιόκτητος αγροτική περιουσία του αγοραστού, επί δε αστικών απεριορίστως. β)Αι εις τας περιφερείας ταύτας δικαιοπραξίαι επί ανταλλαξίμων ακινήτων κυρούνται κατά τα οριζόμενα υπό του τροποποιουμένου νόμου (4399 ανωτ. αρ. 16). Η εντός ( ) φράσις κατηργήθη υπό του άρθρ. 6 του ν. 5221 (κατωτ. αρ. 21). Ιδέ και άρθρ. 5 ν. 5221 (κατωτ. αρ. 21). Άρθρ.5.-Παρά ταις αρμοδίαις δια την περιφέρειαν Δυτικής Θράκης, ως και δια τας περιφερείας Φιλιατών, Παραμυθίας, Μαργαριτίου και Ηγουμενίτσης τοπικαίς επιτροπαίς, η μη ανταλλαξιμότης των πωλητών δέον να πιστοποιήται δια της υπό του ν. 3250 προβλεπομένης βεβαιώσεως της διευθύνσεως ανταλλαγής. Άρθρ.6.-Η κατά τα ανωτέρω άρθρα επικύρωσις δικαιοπραξίας δεν δύναται να θίξη νομίμως κεκτημένα ήδη δικαιώματα τρίτου. 